C 379/8

ET

Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2019/C 379/07)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„Monterrei“

Viitenumber: PDO-ES-A1114-AM02

Teate kuupäev: 8.8.2019

HEAKSKIIDETUD MUUDATUSE KIRJELDUS JA PÕHJUSED

1. Muutused ekstraheerimise saagises

Kirjeldus ja põhjused

Saagist suurendatakse nii, et see on 74 liitrit veini 100 kg viinamarjade kohta.

Põhjus(ed)

Selle muudatusettepaneku põhjuseks on asjaolu, et tänapäevane veinivalmistamistehnoloogia võimaldab saada ekstraheerimisel praegu lubatust suuremat saagist, ilma et sealjuures kvaliteet halveneks.

2. Organoleptiliste omaduste tunnuste muudatused

Kirjeldus ja põhjused

Veinide kirjeldamiseks on kehtestatud uued mõisted.

Põhjus(ed): organoleptiliste omaduste kirjeldus peab olema võimalikult objektiivne ning vältima hedonistlikke ja seetõttu subjektiivseid termineid, mis muudavad päritolunimetustega veinide sertifitseerimiskatsete akrediteerimise keerulisemaks.

KOONDDOKUMENT

1. Toote nimetus

Monterrei

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

VEIN – Valged veinid

Välimus: selge ja läikiv. Värvus: kahvatukollasest kuldseni.

Lõhn: viljapuuaia või troopiliste puuviljade kategooriasse kuuluvate puuviljade nüansid.

Maitse: viljapuuaia või troopiliste puuviljade kategooriasse kuuluvate puuviljade aroomid. Tasakaalustatud alkoholi ja happesuse suhe. Keskmise kuni kauakestva järelmaitsega.

Suhkrusisaldus ei tohi olla suurem kui 4 grammi liitri kohta või 9 grammi liitri kohta, kui üldhappesisaldus väljendatuna viinhappe grammides liitri kohta ei ole jääksuhkrusisaldusest üle 2 grammi väiksem.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11 Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 12,5 Maksimaalne vääveldioksiidi üldsisaldus (milligrammides liitri kohta) 160

VEIN – Punased veinid

Välimus: selge ja läikiv, keskmise kuni suure intensiivsusega värvusega. Värvus: lillakaspunasest kuni kastanpunaseni.

Lõhn: punaste või mustade puuviljade kategooriasse kuuluvate puuviljade nüanssidega.

Maitse: punaste või mustade puuviljade kategooriasse kuuluvate puuviljade aroomidega. Tasakaalustatud alkoholi ja happesuse suhe. Keskmise kuni kauakestva järelmaitsega.

Suhkrusisaldus ei tohi olla suurem kui 4 grammi liitri kohta või 9 grammi liitri kohta, kui üldhappesisaldus väljendatuna viinhappe grammides liitri kohta ei ole jääksuhkrusisaldusest üle 2 grammi väiksem.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11 Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta) 150

VEIN – valged veinid Barrica, Crianza, Reserva ja Gran Reserva

Välimus: selge ja läikiv. Värvus: kahvatukollasest kuldseni.

Lõhn: viljapuuaia või troopiliste puuviljade kategooriasse kuuluvate puuviljade nüansid ning kategooriasse „vürtsikas“ või „röstitud“ kuuluvad nüansid.

Maitse: viljapuuaia või troopiliste puuviljade kategooriasse kuuluvate puuviljade aroomid ning kategooriasse „vürtsikas“ või „röstitud“ kuuluvad aroomid. Tasakaalustatud alkoholi ja happesuse suhe. Keskmise kuni kauakestva järelmaitsega.

Suhkrusisaldus ei tohi olla suurem kui 4 grammi liitri kohta või 9 grammi liitri kohta, kui üldhappesisaldus väljendatuna viinhappe grammides liitri kohta ei ole jääksuhkrusisaldusest üle 2 grammi väiksem.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11,5 Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 18 Maksimaalne vääveldioksiidi üldsisaldus (milligrammides liitri kohta) 160

VEIN – punased veinid Barrica, Crianza, Reserva ja Gran Reserva

Välimus: selge ja läikiv, keskmise kuni suure intensiivsusega värvusega. Värvus: lillakaspunasest kuni kastanpunaseni.

Lõhn: punaste või mustade puuviljade kategooriasse kuuluvate puuviljade nüansid ning kategooriasse „vürtsikas“ või „röstitud“ kuuluvad nüansid.

Maitse: punaste või mustade puuviljade kategooriasse kuuluvate puuviljade aroomid ning kategooriasse „vürtsikas“ või „röstitud“ kuuluvad aroomid. Tasakaalustatud alkoholi ja happesuse suhe. Keskmise kuni kauakestva järelmaitsega.

Suhkrusisaldus ei tohi olla suurem kui 4 grammi liitri kohta või 9 grammi liitri kohta, kui üldhappesisaldus väljendatuna viinhappe grammides liitri kohta ei ole jääksuhkrusisaldusest üle 2 grammi väiksem.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12 Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 20 Maksimaalne vääveldioksiidi üldsisaldus (milligrammides liitri kohta) 150

5. Veinivalmistustavad

a. Peamised veinivalmistustavad

Veinivalmistuse eritavad

Vähemalt 60 % tootmiseks kasutatavatest viinamarjadest peavad olema valgete veinide puhul ‛Dona Branca’, ‛Godello’ ja ‛Treixadura’ sortidest ning punaste veinide puhul ‛Mencía’ ja ‛Merenzao’ sortidest.

Ekstraheerimise saagis ei tohi valge veini puhul olla suurem kui 65 liitrit ja punase veini puhul 70 liitrit viinamarjavirret 100 kg kohta.

Pidevpressi kasutamine ei ole lubatud.

Kiirtsentrifugaalpurustite kasutamine on keelatud.

Toimingud, mis hõlmavad viinamarjade eelsoojendamist või virde ja veini soojendamist koos pressimisjääkidega, ei ole lubatud.

Tammepuutükke ei tohi kasutada veinivalmistamise ajal ega edasistes protsessides.

Kultuurilised tavad

Istutamistihedus peab olema vähemalt 3 000 viinapuud hektari kohta, kuid mitte rohkem kui 5 000 viinapuud hektari kohta.

b Maksimaalne saagikus

LUBATUD VALGED JA PUNASED SORDID

12 000 kilogrammi viinamarju hektari kohta

EELISTATUD VALGED SORDID

11 000 kilogrammi viinamarju hektari kohta

EELISTATUD PUNASED SORDID

10 000 kilogrammi viinamarju hektari kohta

VALGE VEIN

84,36 hektoliitrit hektari kohta

PUNANE VEIN

79,92 hektoliitrit hektari kohta

6. Määratletud geograafiline piirkond

Määratletud ala on jagatud kaheks allpiirkonnaks:

— Valle de Monterrei, mis hõlmab osa Castrelo do Vali, Monterrei, Oípbra ja Veríni kohalikest omavalitsustest; ning

— Ladera de Monterrei, mis hõlmab Vilardevósi kohalikku omavalitsust ning osa Castrelo do Vali, Oímbra, Monterrei, Veríni ja Rióse kohalikest omavalitsustest.

Kogu territoorium asub Galicia autonoomses piirkonnas Ourense provintsis.

7. Peamised veiniviinamarjasordid

‛MENCÍA’

‛MERENZAO’

‛TREIXADURA’

‛GODELLO’

‛DOÑA BLANCA’ - ‛DONA BRANCA’

8. Seos(t)e kirjeldus

Kliima, mida iseloomustavad suvel väike sademete hulk ja kõrged temperatuurid ning laagerdumise ajal päevase ja öise temperatuuri vahelised suured kõikumised, on optimaalne selliste kasutatavate viinamarjasortide kasvatamiseks, mis on enamasti aastate jooksul välja valitud kohalikud viinamarjasordid.

Parima maatüki valik ning sordile ja piirkonnale kohandatud kasvatusmeetodite kasutamine, eelkõige kasutatavad kujundamis- ja lõikamismeetodid, et tagada veinitootmispotentsiaali nõuetekohane jälgimine, mõjutavad samuti veinide omadusi seoses nende lille- ja puuviljalõhna ning tasakaalustatud maitsega.

9. Olulised lisatingimused (pakendamine, märgistamine, muud nõuded)

Õigusraamistik:

riigisisesed õigusaktid

Lisatingimuse liik:

pakendamine määratletud geograafilises piirkonnas

Tingimuse kirjeldus:

pakendamine peab toimuma määratletud geograafilises piirkonnas.

Õigusraamistik:

riigisisesed õigusaktid

Lisatingimuse liik:

märgistamisega seotud lisasätted

Tingimuse kirjeldus:

nimetus peab olema märgisel esitatud vähemalt 4 mm kõrguses kirjas.

Kõikide tarbimiseks ettenähtud toodete pakendil peab olema nummerdatud pitser või märgis, mille peab andma reguleeriv asutus. Märgisel peab olema geograafilise tähise logo, millel on tootespetsifikaadi II lisas esitatud tunnused.

Link tootespetsifikaadile

http://mediorural.xunta.gal/fileadmin/arquivos/alimentacion/produtos_calidade/2018/Pliego_de_condiciones_DOP_MONTERREI_agosto_2018_CCC.pdf

(1) ELT L 9, 11.1.2019, lk 2.